b"\n_START_ARTICLE_\nDiabolo\n_START_SECTION_\nHistorie\n_START_PARAGRAPH_\nNoen mener at diaboloen er det eldste sjongleringsinstrumentet etter sjongleringsballer. Det skal v\xc3\xa6re kjent fra Shang-dynastiet i Kina ca. 1500 f.Kr. Spillet ble importert rundt 1794 av Qianlong-keiseren fra den engelske ambassad\xc3\xb8ren i keiserrike Kina, lord George Macartney. I Frankrike var spillet popul\xc3\xa6rt i f\xc3\xb8rste halvdel av 1800-tallet. Der ble det kalt le diable \xe2\x80\x93 \xc2\xabdjevelen\xc2\xbb. I Kina kalles det Kouen-Gen (\xc2\xabla bambusen plystre\xc2\xbb) eller (D\xc7\x92u) K\xc5\x8dng Zh\xc3\xba (\xc2\xabtom bambus\xc2\xbb) (kinesisk (\xe6\x96\x97)\xe7\xa9\xba\xe7\xab\xb9)).\n_START_SECTION_\nEtymologi\n_START_PARAGRAPH_\nNavnet diabolo er en blanding av italiensk diavolo og spansk diablo, 'djevel'. Det gammelgreske \xce\xb4\xce\xb9\xce\xb1\xce\xb2\xce\xac\xce\xbb\xce\xbb\xce\xb5\xce\xb9\xce\xbd/\xce\xb4\xce\xb9\xce\xb1\xce\xb2\xce\xac\xce\xbb\xce\xbb\xcf\x89 (diab\xc3\xa1llein/diab\xc3\xa1ll\xc3\xb4) betyr 'kaste over', mens Diabolos (\xce\x94\xce\xb9\xce\xb1\xce\xb2\xce\xbf\xce\xbb\xce\xbf\xcf\x82) betyr 'bakvasker', 'en som anklager usant' eller 'djevel'.\n_START_SECTION_\nBeskrivelse\n_START_PARAGRAPH_\nDiaboloen best\xc3\xa5r av to halvkuler som er forbundet med en akse eller en todelt akse. Ved hjelp av to pinner og en tr\xc3\xa5d mellom dem f\xc3\xa5r man diaboloen til \xc3\xa5 spinne. Det stabiliserer diaboloen, slik at den kan balansere p\xc3\xa5 tr\xc3\xa5den.\n_START_SECTION_\nFysikalsk bakgrunn\n_START_PARAGRAPH_\nBakgrunn til stabiliseringen av diaboloen p\xc3\xa5 tr\xc3\xa5den er rotasjonsloven, som for eksempel p\xc3\xa5virker gyroskoper. Et legeme som snurrer raskt rundt en akse, vil gjerne beholde aksen sin i samme posisjon."